แนวโน้มดัชนีเช้าพักฐาน
นักวิเคราะห์ฯคาดตลาดหุ้นไทยเช้านี้น่าจะพักฐานช่วงสั้น แต่มีลุ้นรีบาวน์ระหว่างวัน- เกาะติดเหตุระเบิด
15 ก.พ. 2555

นักวิเคราะห์ฯคาดตลาดหุ้นไทยเช้านี้น่าจะพักฐานช่วงสั้น แต่มีลุ้นรีบาวน์ระหว่างวัน- เกาะติดเหตุระเบิด
นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.เคทีบี(ประเทศไทย)กล่าวว่า ตลาดหุ้นไทยเช้านี้น่าจะพักฐานช่วงสั้น หลังเกิดภาวะ panic sell ในการซื้อขายภาคบ่ายเมื่อวานนี้ จากเหตุการณ์ระเบิดที่ซอยสุขุมวิท 71 แต่อย่างไรก็ตามดัชนีฯมีโอกาสที่จะรีบาวน์ในระหว่างวัน หลังนักลงทุนต่างชาติกลับมาซื้อสุทธิกว่า 3 พันล้านบาทเมื่อวานนี้ ซึ่งก่อนหน้านี้หลายฝ่ายคาดการณ์กันว่าต่างชาติน่าจะขายต่อจากวันจันทร์
ส่วนประเด็นที่ต้องติดตามในวันนี้คือการประชุมระหว่างอียูและไอเอ็มเอฟเรื่องการช่วยเหลือกรีซ ขณะที่เหตุการณ์ในประเทศยังคงต้องติดตามความคืบหน้าเรื่องเหตุการณ์ระเบิด และการชี้แจงด้วยวาจาต่อศาลรัฐธรรมนูญของนายกิตติรัตน์ ณ ระนอง รองนายกรัฐมนตรี เรื่องการออกพรก. 2 ฉบับ
พร้อมให้แนวรับ 1,100 จุด แนวต้าน 1,120 จุด